דייוויד סקופילד

דייוויד סקופילד (באנגלית: David Schofield; נולד ב-1951) הוא שחקן אנגלי, שהופיע במהלך הקריירה שלו במספר רב של תוכניות טלוויזיה וסרטי קולנוע.

ביוגרפיה
סקופילד נולד בוית'נשו שבעיר מנצ'סטר באנגליה. הוא נולד למשפחה ממעמד הפועלים בת עשרה ילדים. סקופילד למד בבית הספר היסודי סיינט ג'ון פישר ותומאס מור יחד עם אחיו פיטר. ניסיון המשחקן הראשון שלו היה בגיל 12 כשהיה בבית הספר לבנים במנצ'סטר. ב-1967 התקבל לעבודה כעוזר מנהל במה בתיאטרון מקומי. הוא התחיל בתחתית הסולם המקצועי ועבד בכל המחלקות בעבודות כמו מכין אביזרים, איש סאונד, כותב, מטאטא הבמה, מלצר, ומכין תה, במשך 14 שעות ביום ושישה ימים בשבוע. בגיל 19 אחרי שעבד במשך שתי עונות התחיל ללמוד באקדמיה למוזיקה ולאמנויות הדרמה של לונדון, אבל עזב את הלימודים כדי לקדם את הקריירה שלו כשחקן.

קריירה
קולנוע
לסקופילד קריירה מצליחה בטלוויזיה, ונזקפים לזכותו קרדיטים רבים בסדרות טלוויזיה פופולריות כגון "נשות הכדורגלנים", "הולבי סיטי" והפקות רבות אחרות. בקולנוע הוא ידוע מהופעתו בדמות שחקן החצים הפרנואידי בסרט "זאב אמריקאי בלונדון" (1981). תפקידים נוספים שלו בקולנוע הם בסרטים "כלבי המלחמה" (1980), "Tree of Hands" (מ-1989), "המוהיקני האחרון" (1992), "אנה קארנינה" (1997), "גלדיאטור" (2000), "ממעמקי הגיהנום" (2001), ובתפקיד מר מרסר בסדרת סרטי "שודדי הקאריביים". ב-2008 שיחק בסרט "מבצע ואלקירי" בדמות ארווין פון ויצלבן, אחד הקושרים נגד היטלר. ב-2010 הופיע בסרט "איש הזאב", בסרט "F", וב"בורק והייר". ב-2013 השתתף בסרט "Lord of Tears", ושיחק בתפקיד פיטר קרמייקל במותחן "Last Passenger".

טלוויזיה
בטלוויזיה הופיע סקופילד בסרט הטלוויזיה "ג'קיל והייד" משנת 1990 בכיכובו של מייקל קיין. ב-1996 שיחק בתפקיד הבלש ג'ון סלוויי בסדרה זוכת הפרסים של ה-BBC "ידידינו בצפון". ב-2008 כיכב בדמות קיריל בסדרת רשת באותו שם. ב-1999 שיחק בתפקיד אורח בדמות המלך אלינד בסדרת הפנטזיה של ה-BBC "מרלין". ב-2011 גילם את סמל המשטרה המושחת פול במיני-סדרה "The Shadow Line" של ערוץ BBC Two. בסתיו 2015 הופיע בדמות אודין בפרק "The Girl Who Died" בעונה התשיעית של סדרת המדע בדיוני "דוקטור הו". ב-2016 שיחק בתפקיד ויוואן וולסי בסדרה "האב בראון" בפרק "The Mask of the Demon", ובפרק "Life" בסדרה "חוקרת מקרי המוות".

תיאטרון
במהלך הקריירה של סקופילד בתיאטרון הופיע עם הלהקה השייקספירית המלכותית ועם התיאטרון המלכותי הלאומי כמו גם עם תיאטרון רויאל אקסצ'נג' במנצ'סטר. ב-1993 שיחק בתפקיד רוי כהן בהפקה של התיאטרון הלאומי למחזה "מלאכים באמריקה". הוא הופיע גם במחזות מוזיקליים כגון "Saucy Jack and the Space Vixens" ובמחזות דרמטיים בווסט אנד שבלונדון.

תפקידים בתיאטרון
 ג'וזף מריק במחזה "איש הפיל", בתיאטרון המפסטד (1977)
 מיק במחזה "פלנטי" בתיאטרון ליטלטון (1978)
 מארק אנטוני במחזה "יוליוס קיסר" בתיאטרון רויאל שייקספיר בסטרטפורד-אפון-אייבון (1983)
 אנג'לו במחזה "מידה כנגד מידה" בתיאטרון רויאל שייקספיר בסטרטפורד-אפון-אייבון ובמרכז האמנויות ברביקן (1983)
 הדוכס מבקינגהאם במחזה "הנרי השמיני" בתיאטרון רויאל שייקספיר בסטרטפורד-אפון-אייבון (1983)
 פומפיי במחזה "אנטוניוס וקלאופטרה" בתיאטרון המלכותי הלאומי בלונדון (1987)
 רוב למברט במחזה "Winding the Ball" מאת אלכס פינלייסון בתיאטרון רויאל אקסצ'יינג' במנצ'סטר (1989)
 ג'ון פרוקטור במחזה "ציד המכשפות" מאת ארתור מילר בתיאטרון רויאל אקסצ'יינג' במנצ'סטר (1990)
 מקהית' במחזה "אופרת הקבצנים" מאת ג'ון גיי בתיאטרון רויאל אקסצ'יינג' במנצ'סטר (1991)
 לייל בריטן במחזה "בלוז למיסטר צ'ארלי" מאת ג'יימס בולדווין בתיאטרון רויאל אקסצ'יינג' במנצ'סטר (1992)
 רוי מ. כהן במחזה "מלאכים באמריקה" מאת טוני קושנר בתיאטרון הלאומי בלונדון (1993)
 ארצ'י רייס במחזה "הבדרן" מאת ג'ון אוסבורן בתיאטרון רויאל אקסצ'יינג' במנצ'סטר (2009)

חיים אישיים
דייוויד סקופילד נשוי ללאלי ולהם שני ילדים פרד ובלאנש.

פילמוגרפיה
 שנה שם שם באנגלית תפקיד הערות 1981 Funny Man דייווי גיבסון סדרת טלוויזיה 1981 זאב אמריקאי בלונדון An American Werewolf in London שחקן חיצים 1990 ג'קיל והייד Jekyll & Hyde סנייפ 1992 המוהיקני האחרון The Last of the Mohicans סרג'נט מייג'ור 1996 ידידינו בצפון Our Friends in the North פקד בילוש ג'ון סלוויי מיני-סדרה 1995–1996 Band of Gold פקד בילוש ניואל סדרת טלוויזיה 1996 בן המלך והעני The Prince and the Pauper קצין 1997 אנה קארנינה Anna Karenina ניקולאי 1998 Real Women מקס סדרת טלוויזיה 1999 קלאופטרה Cleopatra קסקה מיני-סדרה 1999 ז'אן ד'ארק Joan of Arc גלדסדייל מיני-סדרה 1999 Mary, Mother of Jesus מיכה סרט טלוויזיה 1999 Junk מר ברוגן סרט טלוויזיה 2000 גלדיאטור Gladiator פלקו 2001 ממעמקי הגיהנום From Hell מקווין 2002 ההגדה לבית פורסייט The Forsyte Saga פולטיד 2002 Fields of Gold קרייג סרט טלוויזיה 2003גברת ריצ'י המדהימה The Incredible Mrs. Ritchie סוני 2003 Frankenstein: Birth of a Monster המפלצת של פרנקנשטיין 2004 נשות הכדורגלנים Footballers' Wives גרהם סדרת טלוויזיה 2004 9 נשמות Unstoppable ד"ר קולינס 2001-2005 הולבי סיטי Holby City הארי צ'יימברס / לארי או'קונור 2006 קללת תות ענח' אמון The Curse of King Tut's Tomb הנרי אקסלרוד סרט טלוויזיה 2006 שודדי הקאריביים: תיבה של איש מת Pirates of the Caribbean: Dead Man's Chest מרסר 2006 Goldplated ג'ון וייט מיני-סדרה 2007 שודדי הקאריביים: סוף העולם Pirates of the Caribbean: At World's End מרסר 2008 להעיר את המתים Waking the Dead מייקל קלהר בפרק "Sins" 2008 מבצע ואלקירי Valkyrie ארווין פון ויצלבן 2009 Lightning Strikes דונובן סרט טלוויזיה 2009 מרלין Merlin המלך אלינד בפרק "Sweet Dreams" 2010 איש הזאב The Wolfman השוטר ניי 2010 Devil's Bridge פארי 2010 F רוברט אנדרסון 2010 בורק והייר Burke and Hare פרגוס 2011 Super Tanker אדמירל סרט טלוויזיה Injustice סטיבן פקרד מיני-סדרה קו אפל ודק The Shadow Line סמל פולי מיני-סדרה Ghosted דונר צבא היבשה של נשים Land Girls ורנון סטורי סדרת טלוויזיה 2013 לגדול בלי בושה Shameless לואיס סדרת טלוויזיה (2 פרקים) Last Passenger פיטר קרמייקל 2014 The Great Fire הדוכס הנפורד מיני-סדרה 2015 תחבולות חדשות New Tricks וולט פונטיין בפרק "The Wolf of Wallbrook" דוקטור הו Doctor Who אודין בפרק "The Girl Who Died" 2013–2015 הסודות של דה וינצ'י Da Vinci's Demons פיירו דה וינצ'י סדרת טלוויזיה 2016 האב בראון Father Brown ויוויאן וולסי בפרק "The Mask of the Demon" Undercover אלכס בריידי מיני-סדרה 2017 הממלכה האחרונה The Last Kingdom אבוט 3 פרקים 2018 מריה מגדלנה Mary Magdalene תומאס הקדוש 2020 שש דקות לחצות Six Minutes to Midnight קולונל סמית' 2021 בלתי נשכח Unforgotten קלייב וולש סדרת טלוויזיה (עונה רביעית; 2 פרקים)

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1951